### Resume

[adresse] har i skrivelse december 2022 anmodet om en kommunegaranti for lån i Kommunekredit til diverse anlægsprojekter vedr. produktionsanlæg og distributionsnet. Der ønskes tilsagn om en kommunegaranti på 4.236.738 kr.

### Sagsfremstilling

[adresse] har i 2022 udført 2 anlægsprojekter og forventer at udføre yderligere 4 projekter i 2023.

[adresse] anmoder derfor om en kommunegaranti på samlet 4.236.738 kr., til finansiering af anlægsprojekter i både 2022 og 2023. Anlægsprojekter er beskrevet nedenstående.

![](data:image/png;base64...)

Centralt Budget bemærker, at den nævnte garanti ikke vil fragå kommunens lånemuligheder, idet de nævnte udgifter ikke erstatter en kommunal anlægsopgave jvf. Lånebekendtgørelsen §3 stk. 5.

Endvidere bemærkes, at kommunen ifølge lovgivningen skal opkræve et vederlag på markedsmæssige vilkår i forbindelse med udstedelse af kommunegarantier for lån til forsyningsvirksomheder. Det er KL's vurdering, at når der ikke kan fastsættes en fast branchetakst for garantier på varmeforsyningsområdet, så kræves der, at der foretages en individuel vurdering af selskaberne ved hver enkelt garantistillelse.

Ved anvendelse af en beregningsmodel for opkrævning af garantiprovision, hvor der er foretaget en kreditvurdering af Jelling Varmeværk, vurderes det på baggrund heraf, at Jelling Varmeværk betaler en årlig garantiprovision på 0,55% af den enhver tid værende restgæld.

### Historik

Kommunaldirektøren indstiller, 30. januar 2023, pkt. 19:

at der gives tilsagn om en kommunegaranti på 4.236.738 kr. og

at der opkræves en årlig garantiprovision på 0,55% af den til enhver tid værende restgæld

Beslutning fra Økonomiudvalget, 30. januar 2023, pkt. 19:

Anbefales.

### Beslutning

Godkendt.

Fraværende: Torben Krogh. I stedet mødte Anders Dam.